สพฐ.รุกอัพเกรดคู่พัฒนาลดแห่เข้า ร.ร.ดัง
กมล ยันเด็กมีที่นั่งเรียนทุกคน ชี้ยังไม่พบเรียกแป๊ะเจี๊ยะแลกเก้าอี้,ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่สำนักงานคณะกรรมการการศึกษาขั้นพื้นฐาน (สพฐ.) ประกาศนโยบายและแนวปฏิบัติเกี่ยวกับการรับนักเรียนสังกัด สพฐ. ประจำปีการศึกษา 2558 โดยระดับก่อนประถมศึกษาประกาศผลวันที่ 8 มี.ค. ประถมศึกษาประกาศผลวันที่ 15 มี.ค. ม.1 ประกาศผลการจัดสรรที่เรียนวันที่ 10 มี.ค. ประกาศผลประเภทสอบคัดเลือกวันที่ 2 เม.ย. จับสลากในเขตพื้นที่บริการฯ วันที่ 5 เม.ย.ส่วน ม.4 ประเภทจบ ม.3 เข้าโรงเรียนเดิมรายงานตัววันที่ 15 มี.ค. มอบตัววันที่ 9 เม.ย. ประเภทสอบคัดเลือกและใช้คะแนนโอเน็ต ประกาศผล วันที่ 3 เม.ย. รายงานตัว วันที่ 6 เม.ย. และมอบตัว วันที่ 9 เม.ย.นั้น ภาพรวมการประกาศผลสอบนักเรียนชั้น ม.1 เป็นไปด้วยความเรียบร้อย เหลือเด็กในเขตพื้นที่บริการจะได้รับสิทธิจับสลากอีกครั้งวันที่ 5 เม.ย.นี้ ยืนยันว่าเด็กมีที่นั่งเรียนครบทุกคน สำหรับเด็กที่พลาดหวังจากโรงเรียนดัง ขอให้ไปแจ้งความประสงค์กับโรงเรียนเดิมที่เคยสมัครไว้หรือสำนักงานเขตพื้นที่การศึกษา (สพท.) จากนั้นโรงเรียนและเขตพื้นที่ฯจะจัดสรรโรงเรียนอื่นที่เป็นโรงเรียนคู่พัฒนาให้ โดยปีนี้ สพฐ.จะเร่งวางแผนยกระดับโรงเรียนในพื้นที่ใกล้เคียงโดยรอบโรงเรียนที่มีอัตราการแข่งขันสูง ไม่ว่าจะเป็นการพัฒนาคุณภาพการเรียนการสอน ปรับสภาพแวดล้อม รวมถึงสื่ออุปกรณ์การเรียนการสอนที่ทันสมัย เพื่อพัฒนาให้มีความเทียบเท่าโรงเรียนดัง,เลขาธิการ กพฐ.กล่าวว่า แม้ สพฐ.จะพยายามพัฒนาโรงเรียนอื่นๆให้เทียบเท่าโรงเรียนดัง แต่เชื่อว่าภาคสังคมมีความต้องการให้บุตรหลานเข้าเรียนโรงเรียนที่มีชื่อเสียงอยู่เหมือนเดิม จึงอยากฝากถึงผู้ปกครองทุกคนว่า ไม่ควรจะไปยึดติดกับโรงเรียนดัง เพราะโรงเรียนอื่นโดยรอบพื้นที่โรงเรียนที่มีอัตราการแข่งขันสูงก็มีคุณภาพ ไม่แพ้โรงเรียนเหล่านี้เช่นกัน อย่างไรก็ตาม ตั้งแต่ประกาศรับสมัครจนถึงประกาศผลสอบของนักเรียนจนถึงขณะนี้ ยังไม่ได้รายงานเรื่องร้องเรียนถึงความไม่โปร่งใส หรือการเรียกรับเงินเพื่อแลกกับที่นั่งเรียนแต่อย่างใด.
ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่สำนักงานคณะกรรมการการศึกษาขั้นพื้นฐาน (สพฐ.) ประกาศนโยบายและแนวปฏิบัติเกี่ยวกับการรับนักเรียนสังกัด สพฐ. ประจำปีการศึกษา 2558 
กมล รอดคล้าย,แป๊ะเจี๊ยะ,คะแนนโอเน็ต,สอบคัดเลือก,นักเรียน,การแข่งขัน,ข่าว,ข่าวการศึกษา,ไทยรัฐฉบับพิมพ์